QORTI CIVILI (SEZZJONI TAL-FAMILJA)) IMHALLEF Onor. Abigail Zampa LL.D., Dip. Illum 2 ta' Novembru, 2017 A B N Vs Dr Leontine Zammit Pavia u l-PL Davina Higgins nominati bhala Kuraturi Deputati b'digriet tal-Qorti tat-28 ta' Novembru 2016 sabiex jirrapresentaw lill-assenti C D Il-Qorti: Rat ir-rikors guramentat ipprezentat mill-attur, li permezz tieghu ppremetta : ILLI l-esponenti hija ċittadina Maltija u ilha tgħix hawn Malta minn meta twieldet; ILLI l-esponenti kienet miżżewġa lil C D u minn dana ż-żwieġ kellhom żewgt it-tfal S D li twieldet fit- 22 ta' Diċembru 2013 u R D li twieled fis-7 ta' Novembru 2015. (Ċertifikati tat-twelid annessi Dok A u Dok B); ILLI illum l-esponenti hija divorzjata mill-imsemmi C D u ilha hekk divorzjata mid-29 ta' April 2015 (Ċertifikat taż-żwieġ anness Dok C); ILLI ftit wara li ġie ppronunċjat id-divorzju l-imsemmi C D telaq minn Malta u qata kull kuntatt li kellu ma l-esponenti kif ukoll ma uliedu. Huwa anqas biss qatt ra lil bintu minuri S u wisq anqas jipprovdi xi tip ta' manteniment għall-għejxien tagħhom; ILLI l-esponenti tixtieq illi l-kura u l-kustodja tal-minuri tiġi fdata esklussivament lilha; ILLI l-esponenti ġiet awtoriżżata tipproċedi b'din l-istanza in forza ta' digriet datat 21 ta' Ottubru 2016; Talab ghar-ragunijiet suesposti li l-konvenut jghid ghaliex din il- Qorti m'ghandhiex prevja kull provediment li joghgobha taghti: TORDNA li l-kura u l-kustodja tal-minuri S D li twieldet fit- 22 ta' Diċembru 2013 u R D li twieled fis-7 ta' Novembru 2015 tiġi fdata esklussivament lir-rikorrenti. Rat il-lista tax-xhieda tal-attur; Rat ir-risposta guramentata tal-kuraturi deputati Dr Leontine Zammit Pavia u il-PL Davina Higgins, li permezz taghha eccepew : (fol 30) F'dan l-istadju l-esponenti mhumiex edotti mill-fatti u ghalhekk jirriservaw li jipprezentaw risposta ulterjuri fi stadju iehor tal-proceduri, jekk ikun il-kaz, meta u jekk jirnexxilhom jikkomunikaw mal-imsemmi C D minnhom rapprezentat. F'dan ir-rigward l-esponenti minn issa jitolbu lir-rikorrenti sabiex tipprovdilhom kull indirizz inkluz dak elettroniku u/jew numru tat-telephone tal-imsemmija C D sabiex ikunu jistghu jikkomunikaw mieghu; Illi hija l-attrici li ghandha l-piz tal-prova u cjoe' illi trid tkun l-attrici li permezz tal-provi mressqa minnha tikkonvinci lil dina il-Qorti illi l-allegazzjonijiet li l-istess attrici qeghda taghmel fil-konfront tal-intimat huma fondati; l-kawża ġiet differita għas-seduta odjerna għas- Salv eccezzjonijiet ulterjuri; Bl-ispejjez kontra r-rikorrenti li hija minn issa ingunta in subizzjoni; Rat il-lista tax-xhieda tal- kuraturi deputati Dr Leontine Zammit Pavia u il-PL Davina Higgins; Rat l-affidavits u d-dokumenti kollha esebiti; Rat l-atti kollha tal-kawza; Rat sentenza; Ikkunsidrat: KONSIDERAZZJONIJIET Illi l-Qorti għandha quddiemha kawża bejn ir-rikorrenti u żewġha C D minnu legalment iddivorzjata1, fejn qiegħda tintalab tafda l-kura u l-kustodja ta' uliedhom minuri S D u R D lir-rikorrenti. L-intimat huwa assenti minn Malta, u għalhekk qed jiġi debitament rappreżentat f'dawn il-proċeduri, mill-Kuraturi maħtura għal dan l-iskop. Fl-ewwel lok, il-Qorti tirrileva, partikolarment għall-iskop tal- ġurisdizzjoni tagħha, illi jirriżultalha li l-minuri S u R jgħixu u qegħdin hawn Malta flimkien ma' ommhom r-rikorrenti, huma ċittadini Maltin u jinstabu domiċiljati hawn Malta. Il-fatti tal-kawża, fil-qosor huma s-segwenti2: 1 Ara ċ-ċertifikat taż-żwieġ bejn il-partijiet, fol. 6, fejn hemm notament illi fid-29 t'April 2015, iż- żwieġ bejn il-partijiet ġie xolt permezz ta' digriet mogħti mis-Supreme Council of Sharia, Palestine. 2 Dawna jirriżultaw mill-affidavit tal-attriċi fol. 34 tal-proċess u minn dokumenti oħra esebiti. (a) Illi r-rikorrenti, ċittadina Maltija ta' nisel Palestinjan, iżżewġet lill-konvenut C D, Palestinjan, ġewwa l-Palestina fit-13 ta' Diċembru 2012.3 (b) Il-konvenut ma kienx persuna affidabbli għaliex ma kienx irid jaħdem u kien ġej u sejjer minn Malta.4 Għalhekk ħu l- attriċi, Ħad-Dingli, kien ħassrilha milli tiżżewġu, iżda hi għamlet ta' rasha u żżewġitu. (c) Miż-żwieġ, twieldu ġewwa r-Rabat Għawdex żewġ ulied. Fit-22 ta' Diċembru 2013 twieldet il-minuri S D5 u sussegwentement fis-7 ta' Novembru 2015, twieled il- minuri S D6; (d) Illi l-konvenut ma setax jidra hawn Malta u għalhekk il- partijiet kien ikollhom ħafna ġlied dwar dan. Ir-rikorrent xtaqet tibqa' hawn Malta għax il-ħajja ta' Malta togħġobha kemm għaliha u wkoll għal uliedha, u wkoll għaliex hija Maltija. Meta kienet għadha tqila b'S, il-konvenut kien qalilha li ser jitlaq għal kollox; (e) Marru flimkien għand l-avukat biex jibdew il-proċeduri sabiex hija jkollha l-kura u l-kustodja tat-tfal, iżda sakemm waslu għall-ewwel seduta ta' medjazzjoni7, huwa laħaq telaq minn Malta. Fil-fatt, huwa lanqas laħaq ra lil ibnu S, għaliex telaq minn Malta meta l-attriċi kienet għadha tqila; (f) Illi fid-29 t'April 2015, iż-żwieġ bejn il-partijiet ġie xolt permezz ta' digriet mogħti mis-Supreme Council of Sharia, Palestine. 3 Ċertifikat taż-żwieġ relattiv jinsab esebit fol. 6 4 Xiehda ta' Sami Gauci Bogovic Mifsud Vassallo, affidavit fol. 38 5 Ċertifikat tat-twelid relattiv jinsab fol. 4 6 Ċertifikat tat-twelid relattiv jinsab fol. (g) Ir-rikorrenti tispjega illi hija qatt ma reġgħet rat lill- konvenut u ma tafx fejn jinsab. (h) Ikkonfermat li huwa m'għandu l-ebda kuntatt mat-tfal u qatt ma bagħat xi forma ta' manteniment. Lanqas ma kkomunika magħha biex ikun jaf x'ġara mit-tfal.8 PRINĊIPJI LEGALI Illi huwa ritenut fil-ġurisprudenza tagħna li, f'kawżi bħal din, il- Qorti għandha tikkunsidra l-aqwa interess tal-minuri. Fil-kawża Jennifer Farrugia Naudi pro.et noe. vs. John Debattista Segond intqal: "Jingħad illi l-kura tat-tfal komuni tal-miżżewġin, sew fil-liġi antika u sew fil-liġi viġenti, kif ukoll fil-ġurisprudenza estera u f'dik lokali hija regolata mill-prinċipju tal-aqwa utilita' u l-akbar vantaġġ għall-interess tal-istess tfal li ċ-ċirkustanzi tal-każ u l- koeffiċjenti tal-fatti partikulari tal-mument ikunu jissuġġerixxu. 8 Ikkonfermata mill-affidavit ta' ommha Madiha Gauci Bogovic Mifsud Vassallo, fol. 36, ħuha Sami Abu Mifsud Vassallo, fol. 37 u ta' Mona Deguara Caruana Gatto Warren, fol. 9 Deċiża mill-Prim'Awla tal-Qorti Ċivili fil-25 ta' Ġunju 2003, Ċitazz Numru: 2668/1996/2RCP 10 Deċiża mill-Prim'Awla tal-Qorti Ċivili fil-8 ta' Diċembru 1858; jisseparaw biex il-Qorti kienet qalet l-konjuġi jiġu TAL-PRINĊIPJI LEGALI GĦALL-KAŻ Illi ngħad ukoll fil-kawża fl-ismijiet John Labada Muscat vs. Amelia Labada Muscat et 11 u Maria Dolores sive Doris Johnson vs. Anthony Ellul Fenech illi "apparti l-ħsieb ta' ordni morali u dak ta' ordni legali, li għandhom setgħa fil-materja ta' kura u kustodja tat-tfal in ġenerali, il-prinċipju dominanti 'in subjecta materia', li jiddetermina normalment u ġeneralment il-kwistjonijiet bħal din insorta f'dina l-kawża, huwa dak tal-aktar utilita' u dak tal-aqwa vantaġġ u nteress tal-istess minuri fl-isfond taċ-ċirkostanzi personali u 'de facto' li jkunu jirriżultaw mill-provi tal-każ li jrid jiġi riżolut..." Il-Qorti għaldaqstant għandha s-setgħa illi jekk ikun fl-aħjar interess tal-minuri, tafda wieħed biss mill-konjuġi bil-kura u l- kustodja tal-minuri u dana ai termini tal-Artikolu 56 tal-Kodiċi Ċivili13. APPLIKAZZJONI ODJERN Fil-każ in eżami, jirriżulta illi l-intimat ma wera ebda interess illi jżomm il-kuntatt m'uliedu. Lill-minuri S qatt ma rah u qatt ma wera nteress fih. Huwa qatt m'għamel kuntatt m'uliedu minuri u qatt m'ivversalhom manteniment. Illi in vista ta' dan suespost, il-Qorti ma tarax għalfejn m'għandhiex takkorda il-kura u l-kustodja tal-minuri S u R D esklussivament u unikament f'idejn l-attriċi. DEĊIDE Għalhekk, għal dawn taqta' u tiddeċiedi din il-kawża billi tilqa' t-talba tar-rikorrenti b'dana illi tiddikjara li l-kura u l-kustodja tal-minuri S D imwielda lir- rikorrenti fit-22 ta' Diċembru 2013 u wkoll tal-minuri R D 11 Deċiża mill-Prim'Awla tal-Qorti Ċivili fit-28 ta' Jannar 1956; 12 Deċiża mill-Prim'Awla tal-Qorti Ċivili fis-27 ta' Novembru, 2003 (Ċitazzjoni 13 Kapitolu 16 tal-Liġijiet ta' Malta. il-Qorti qiegħda il-motivi, l-minuri għandha illi kwalsiasi deċiżjoni imwieled lir-rikorrenti fis-7 ta' Novembru 2015 qed tiġi fdata unikament u esklussivament f'idejn ommhom ir-rikorrenti A B N, b'dana rigwardanti saħħa, edukazzjoni, reliġjon, trobbija, safar tal-minuri, inkluż ħruġ u/jew tiġdid tal-passaport tal-minuri u b'mod ġenerali kull deċiżjoni oħra tittieħed mir-rikorrenti weħidha mingħajr il-bżonn tal-awtorizazzjoni u/jew il-kunsens tal-intimat; Bl-ispejjeż jiġu sopportati mill-intimat C D, b'dan illi l-attriċi għandha provviżorjament tal-Kuraturi Deputati. id-drittijiet tħallas